Hvad er forskellen på græsagtige og florale olivenolier?
For at guide dig til de bedste smagskombinationer inddeler vi i Oliviers & Co vores olivenolier i to overordnede kategorier: De græsagtige olivenolier og de florale (blomsteragtige) olivenolier. De græsagtige olivenolier er mere eller mindre intense, og de er kendetegnet ved grønne smags- og duftnoter som nyslået græs, artiskok eller grønt æble. De græsagtige ekstra jomfru olivenolier passer godt madlavning, hvor det godt må smage af lidt – fx til pasta, salater, grøntsager og til at dyppe brød med lidt havsalt. De florale olivenolier er delikate og bløde i smagen. De florale ekstra jomfru olivenolier er ofte cremede og fløjlsagtige med noter af citrus, pære og hasselnød. De florale olivenolier passer godt til madlavning, hvor olivenolien ikke skal dominere for meget – fx til delikate grønne salater, kål, fisk, skaldyr og desserter. På alle vores olivenolier kan du finde information om olivenoliens smagsfamilie, smags- og duftnoter og hvilke retter og råvarer, olivenolien passer særligt godt til. Mange vælger at have både en græsagtig og en floral olivenolie som smagsgivere i køkkenet. Andre foretrækker enten græsagtige eller florale olivenolier eller smagen af bestemte olivensorter. Vi er heldigvis alle forskellige, og det gælder også de smage, vi bedst kan lide. Vores udvalg favner alle de bedste olivenolier fra Middelhavets vigtigste smagsgiver, olivenolien.